बाक्सा, 16 नभेम्बर 2020 : बाक्सा जिल्लानि सदर मुसलपुरआव थानाय जिल्ला मावखुलियाव बाक्सा जिल्ला प्रेस क्लाबा राष्ट्रिय प्रेस दिबस हाबाफारि खुंफुंदों बेजों लोगोसेनो बाक्सा जिल्ला प्रेस क्लाबजों सेबखांजानाय कलम – केमेरा बिजाबखौ बाक्सा जिल्ला बेंगिरि रन्जन शर्मा बिथांआ बेखेवनानै होयो । बे हाबाफारियाव गाहाइ आलासि महरै बाहागो लादों बाक्सा जिल्ला बेंगिरि DC रन्जन शर्मा, बाक्सा जिल्लानि SP हिरन्य बर्मन, नब ठाकुरिया, प्रशान्त कुमार दत’, अनिल चन्द्र काकथि, मन्तु शयकिया बिथांमोनाबो बाहागो लायो । लोगोसे बाक्सा जिल्लायाव थानाय गासै चेनेलनि खौरांगिरि बिथांमोना हाबाफारियाव बाहागो लानानै मेलखौ मेहेरगोनाङै जाफुंसार खालामो।